টর (একক)

টর (প্রতীক: Torr) চাপের একটি একক যা একটি পরম মাপনীর উপর ভিত্তি করে তৈরি করা হয়, যাকে ১ আদর্শ বায়ুমণ্ডলীয় চাপের  ১০১৩২৫ প্যাসকেল) ঠিক ৭৬০ ভাগের ১ ভাগ হিসেবে সংজ্ঞায়িত করা হয়েছে। সুতরাং, ১ টর ঠিক ১০১৩২৫/৭৬৯ প্যাসকেল (≈১৩৩.৩২ প্যাসকেল)।

ঐতিহাসিকভাবে, এক টর এক "মিলিমিটার পারদ"-এর সমান হওয়ার কথা ছিল, কিন্তু পরবর্তীকালে একক দুইটিকে পুনঃসংজ্ঞায়িত করার ফলে টরের মান সামান্য কম (০.০০০০১৫% এরও কম) হয়ে যায়।

যদিও টর আন্তর্জাতিক একক পদ্ধতির (এসআই পদ্ধতির) অংশ নয়, তা স্বত্ত্বেও প্রায়শই মেট্রিক উপসর্গ মিলি-র সাথে যুক্ত করে এক মিলিটর (mTorr) নামকরণ করা হয়েছে, যা ০.০০১ টরের সমান (১ টরের এক হাজার ভাগের এক ভাগ)।

ইতালীয় পদার্থবিজ্ঞানী ও গণিতবিদ এভাঞ্জেলিস্তা তর্‌রিচেল্লির নামে এই এককটির নামকরণ করা হয়েছে। তিনি ১৬৪৪ খ্রিস্টাব্দে বায়ুচাপ পরিমাপক যন্ত্র তথা ব্যারোমিটারের নীতিটি আবিষ্কার করেছিলেন।

 নামকরণ এবং সাধারণ ত্রুটি 
ইংরেজিতে টর এককটির নাম (torr) ছোট হাতের অক্ষরে লেখা হয়। কিন্তু অন্যদিকে এর প্রতীক ("Torr") সর্বদা বড় হাতের অক্ষরের আদ্যক্ষর দিয়ে লেখা হয়। এমনকি উপসর্গ এবং অন্যান্য এককের প্রতীকের সাথে সংযুক্তির সময়েও এই নিয়ম বজায় থাকে। যেমন "mTorr" (millitorr মিলিটর) অথবা "Torr⋅L/s" (torr-liter per second প্রতি সেকেন্ডে টর-লিটার)। Devices similar to the modern barometer, using water instead of mercury, were studied by a number of scientists in the early 1640s (see History of the Barometer). Torricelli's explanation of the principle of the barometer appears in a letter to Michelangelo Ricci dated 11 June 1644. বড় হাতের অক্ষরযুক্ত প্রতীকটিকে উপসর্গ প্রতীকের সাথে ব্যবহার করা উচিত (অতএব, mTorr এবং millitorr সঠিক, কিন্তু mtorr এবং milliTorr সঠিক নয়)।

টরকে কখনও কখনও ভুল করে "T" প্রতীকটি দ্বারা চিহ্নিত করা হয়, যা আসলে চৌম্বক ক্ষেত্রের শক্তি পরিমাপের আন্তর্জাতিক এসআই একক টেসলার প্রতীক। অধিকন্তু "Tor" বানানটিও ভুল।

 ইতিহাস 
ইতালীয় পদার্থবিজ্ঞানী তর্‌রিচেল্লি ইতিহাসে প্রথমবারের মতো পারদ বায়ুচাপমানযন্ত্র বা ব্যারোমিটার সাধারণ জনসমক্ষে প্রদর্শন করে মনোযোগ আকর্ষণ করেন। তাঁকেই বায়ুমণ্ডলীয় চাপের প্রথম আধুনিক ব্যাখ্যা দেওয়ার কৃতিত্ব দেওয়া হয়েছে। সে সময় বিজ্ঞানীরা ব্যারোমিটারে পারদের উচ্চতার ক্ষুদ্র পরিমাণে হ্রাসবৃদ্ধির ব্যাপারে অবগত ছিলেন। এই হ্রাসবৃদ্ধিগুলিকে বায়ুমণ্ডলীয় চাপের পরিবর্তনের প্রকাশ হিসাবে ব্যাখ্যা করার পরে আবহাওয়াবিজ্ঞান ক্ষেত্রটি সক্রিয় হয়ে ওঠে।

সময়ের সাথে সাথে ০ ডিগ্রি সেলসিয়াস তাপমাত্রায় ৭৬০ মিলিমিটার উচ্চতার পারদকে আদর্শ বায়ুমণ্ডলীয় চাপ হিসেবে বিবেচনা করা শুরু হয়। তর্‌রিচেল্লির সম্মানে টরকে ০ ডিগ্রি সেলসিয়াস তাপমাত্রায় এক মিলিমিটার উচ্চতার পারদের সমান চাপের একক হিসেবে সংজ্ঞায়িত করা হয়েছিল। তবে যেহেতু মাধ্যাকর্ষণজনিত ত্বরণ - এবং এর কারণে পারদের স্তম্ভের ওজন - ভূপৃষ্ঠ থেকে বায়ুচাপমানযন্ত্রের উচ্চতা এবং ভৌগোলিক অক্ষাংশের উপর নির্ভর করে (পৃথিবীর ঘূর্ণন এবং অ- গোলকীয়তার কারণে), সেহেতু এই সংজ্ঞাটি অস্পষ্ট এবং অবস্থান অনুসারে এটি পরিবর্তিত হয়।

১৯৫৪ সালে ওজন ও পরিমাপ বিষয়ক ১০ম সাধারণ সম্মেলন  দ্বারা বায়ুমণ্ডলীয় চাপের সংজ্ঞাটি সংশোধন করে বর্তমানে গৃহীত সংজ্ঞাটি প্রতিষ্ঠা করা হয়। বর্তমান সংজ্ঞান অনুযায়ী ১ বায়ুমণ্ডলীয় চাপ হল ১০১৩২৫ প্যাসকেলের সমান। এরপর ১ টরকে ১ বায়ুমণ্ডলীয় চাপের ৭৬০ ভাগের ১ ভাগ হিসেবে পুনঃসংজ্ঞায়িত করা হয়। এটি টরের একটি সুনির্দিষ্ট ও দ্ব্যর্থহীন সংজ্ঞা প্রদান করে, যা পারদের ঘনত্ব বা পৃথিবীতে মাধ্যাকর্ষণের কারণে ত্বরণ অপেক্ষা স্বাধীন।

 চাপের চাপমিতিক একক 
চাপমিতিক একক বলতে মিলিমিটার পারদ  বা সেন্টিমিটারে পানি (জল)-এর মতো একককে বোঝায়, যা চাপ মাপতে ব্যবহৃত তরল পদার্থের অনুমিত ঘনত্ব এবং মাধ্যাকর্ষণের কারণে অনুমিত ত্বরণের উপর নির্ভর করে। বর্তমানে এই এককগুলির ব্যবহারকে নিরুৎসাহিত করা হয়। তা স্বত্ত্বেও চাপমিতিক এককগুলি বেশ নিয়মিতভাবেই চিকিৎসাক্ষেত্র এবং শারীরবিদ্যায় ব্যবহৃত হয়। আবহাওয়া প্রতিবেদন এবং স্কুবা ডুবসাঁতারের মতো বিভিন্ন ক্ষেত্রেও এগুলির ব্যবহার অব্যাহত রয়েছে।

 রূপান্তরের গুণনীয়ক 
সংজ্ঞা অনুসারে ১ মিলিমিটার পারদ  হল ১৩৩.৩২২২৩৮৭৪১৫ প্যাসকেল (13.5951 g/cm 3 × 9.80665 m/s 2 × 1 mm), যা পারদের ঘনত্ব এবং আদর্শ মাধ্যাকর্ষণ বলের জ্ঞাত নির্ভুলতার সাথে আসন্নীকৃত করা হয়েছে।

টরকে ১ আদর্শ বায়ুমণ্ডলীয় চাপের ৭৬০ ভাগের ১ ভাগ হিসেবে সংজ্ঞায়িত করা হয়েছে , যেখানে  ১ আদর্শ বায়ুমণ্ডলীয় চাপ হল ১০১৩২৫ প্যাসকেল চাপের সমান। অতএব, ১ টর  ১০১৩২৫/৭৬০ প্যাসকেল চাপের সমান। এই ভগ্নাংশটির দশমিক রূপটির (  ) দৈর্ঘ্য অসীম। এটি একটি পর্যাবৃত্তভাবে পুনরাবৃত্ত দশমিক সংখ্যা (পুনরাবৃত্তির দৈর্ঘ্য: ১৮)।

টর এবং মিলিমিটার পারদের মধ্যে সম্পর্ক নিম্নরূপ:

 ১ টর =  মিমিএইচজি
 ১ মিমিএইচজি =  টর

এক মিলিমিটার পারদ ও এক টরের মধ্যে পার্থক্য, এবং একই সাথে এক বায়ুমণ্ডলীয় চাপ ও ৭৬০ মিমি পারদের মধ্যে পার্থক্য (১০১.৩২৫ কিলোপ্যাসকেল) এবং ৭৬০ মিমি পারদ (১০১.৩২৫০১৪৪৩৫৪ কিলোপ্যাসকেল), সত্তর লক্ষ ভাগের এক ভাগেরও কম (অথবা ০.০০০০১৫%-এরও কম)। এই অতিক্ষুদ্র পার্থক্যটি সমস্ত ব্যবহারিক উদ্দেশ্যে নগণ্য।

ইউরোপীয় ইউনিয়নে মিলিমিটার পারদকে নিম্নরূপে সংজ্ঞায়িত করা হয়:

 ১ মিমিএইচজি = ১৩৩.৩২২ পাউণ্ড

অতএব

 ১ টর =  মিমিএইচজি
 ১ মিমিএইচজি =  টর

চাপের অন্যান্য এককগুলির মধ্যে রয়েছে:

 বার (প্রতীক: bar), যা ঠিক ১০০ kPa (কিলোপ্যাসকেল) হিসেবে সংজ্ঞায়িত।
 বায়ুমণ্ডলীয় চাপ (প্রতীক: atm), যা ঠিক ১০১.৩২৫ kPa (কিলোপ্যাসকেল) হিসেবে সংজ্ঞায়িত।

চাপের এই চারটি একক বিভিন্ন পরিবেশে ব্যবহৃত হয়। যেমন আবহাওয়াবিজ্ঞানে বায়ুমণ্ডলীয় চাপের বিষয়ে প্রতিবেদনের জন্য "বার" এককটিকে ব্যবহার করা হয়। অন্যদিকে উচ্চ-নির্বাতস্থল পদার্থবিজ্ঞান ও প্রকৌশলবিদ্যায় টর এককটি ব্যবহৃত হয়।

 আরও দেখুন 
 বায়ুমণ্ডলীয় চাপ (একক)
 সেন্টিমিটার জল
 এককসমূহের রূপান্তর
 ইঞ্চি পারদ
 মেট্রিক পদ্ধতির রূপরেখা
 প্যাসকেল (একক)
 চাপশীর্ষ
 চাপ

 তথ্যসূত্র 

 বহিঃসংযোগ 

বিষয়শ্রেণী:পারদ
বিষয়শ্রেণী:চাপের একক
বিষয়শ্রেণী:অ-আন্তর্জাতিক মেট্রিক একক